ষোল

Fri, 31 Jul 2020 12:10:02 +0000

দূরত্বের বিচারে টার্কির বর্ডারই সবচেয়ে কাছে। কিন্তু পথে জাব-আল-কাবির। কুর্দি পেশমেরগা যোদ্ধারা ওই নদীর দু’ধারে ঘাঁটি গেড়ে বসেছে, মোটা টাকার বিনিময়ে ইরাকি রিফিউজিদের পালাবার রাস্তা খুলে দিচ্ছে। নবীন ইরাক রাষ্ট্রের বিরোধী এবং আমেরিকার বন্ধু হলেও, ওদেরকে বিশ্বাস করা সমীচীন হবে না। টার্কির সীমানায় ছোটখাটো সংঘর্ষ লেগেই আছে, গুপ্তচর সন্দেহে বাদামি চামড়ার দুই মেয়েকে আটক করতেই পারে কুর্দ বাহিনী। ভালোয়-ভালোয় বর্ডার পার করলেও, রাজধানী আঙ্কারা পৌঁছতে সময় ও সম্বল দু’ই প্রয়োজন, প্রেসের লোক বলে জোর খাটাতে পারবে না তেজো।.