এগারো

Fri, 31 Jul 2020 12:43:09 +0000

আলফা কম্পানির সঙ্গে দিনকতক কাটিয়েই হাঁপিয়ে ওঠে তেজো। যতক্ষণ অ্যাকশন ততক্ষণ মেরিনদের মতো ব্যাস্ত রিপোর্টাররাও। নইলে মরুভূমির ভেতর ক্যাম্পে আটক বোরিং জীবন। মজা পেতে হলে মেসে গিয়ে মদ গেলা নয়তো ব্রিজ খেলা। বড়জোর কে কবে মরতে মরতে বেঁচে গিয়েছিল সেই নিয়ে আষাঢ়ে গল্প। বয়স কম যাদের তারা একত্র হলে জুয়ার আসর বসবে। কার টিম এই মরসুমে চাম্পিয়ান হবে থেকে শুরু করে কে ইরাক থেকে বেঁচে ফিরবে আর কেই বা এখানেই দেহ রাখবে জাতীয় যতসব আজেবাজে বেট। .