সাত

Fri, 31 Jul 2020 12:48:09 +0000

মেরিনদের সঙ্গে ব্র্যাডলি চড়ে যুদ্ধে যায়নি যে সাংবাদিক, সে বুঝবেই না কী ভীষণ ক্লান্তিকর এই যাত্রা। ব্র্যাডলি মানে আরমার্ড কার, অর্থাৎ ছোটখাটো ট্যাংক। দম আটকানো গরম, বাতাশহীন অন্ধকূপের মধ্যে গুটিসুটি মেরে বসে থাকা ছাড়া উপায় নেই। ঘাড়ের ওপর জনা পাঁচেক ঘেমো, চুইং গাম চেবানো, থুতু ফেলা মেরিন। জানলা বলতে গুটিকতক তিন ইঞ্চি বাই ছ’ইঞ্চি ঘুলঘুলি, যার ভেতর দিয়ে পৃথিবীটাকে চিনে ওঠা প্রায় অসম্ভব। ওয়াকি-টকি শুনে আন্দাজ করে নিতে হবে ওদের যাত্রা ঠিক কোনদিকে - উত্তরের শহরাঞ্চল নাকি পশ্চিমের তেলের খনি।